Gospodar plime
Gospodar plime (engleski: The Prince of Tides) američka je romantična drama iz 1991. zasnovana na istoimenom romanu Pata Conroya iz 1986. Glavne uloge su Barbra Streisand i Nick Nolte. Film priča o borbi glavnog lika da prevlada psihološke probleme uzrokovane njegovim disfunkcionalnim djetinjstvom u Južnoj Karolini. Osim što je glumila u filmu, Barbra Streisand je režirala i producirala film. Pat Conroy i Becky Johnston adaptirali su scenarij. Film je nominiran za sedam Oscara, uključujući onaj za najbolji film, ali je nagradu osvojio Kad jaganjci utihnu.